OpenLLM-France/wikimedia huggingface dataset:
# Amphidon aequicrurius

Amphidon aequicrurius és una espècie extinta de mamífer de la família dels amfidòntids que visqué durant el Juràssic superior en allò que avui en dia és Nord-amèrica. Se n'han trobat restes fòssils a la formació de Morrison, més concretament a la zona estratigràfica 5. És l'única espècie del gènere Amphidon i fou descrita per Simpson el 1925.

## Referències

* ↑ Foster, J. (2007). "Appendix." Jurassic West: The Dinosaurs of the Morrison Formation and Their World. Indiana University Press. pàg. 327-329. (anglès)
* ↑ Rougier, Guillermo W.; Isagi,Shinji; Manabe, Makoto «An Early Cretaceous mammal from the Kuwajima Formation (Tetori Group), Japan, and a reassessment of Triconodont phylogeny» (en anglès). Annals of Carnegie Museum, 76, 2, 6-2007, pàg. 73–115. DOI: 10.2992/0097-4463(2007)76[73:AECMFT]2.0.CO;2 [Consulta: 11 gener 2010].

## Vegeu també

* Organismes prehistòrics de la formació de Morrison
# Li Rui

    En aquest nom xinès, el cognom és Li.
Li Rui (xinès: 李锐) (Suzhou, 8 de desembre de 1768 - Suzhou, 30 de juny de 1817) va ser un matemàtic xinès. Li Rui va descobrir independentment una versió equivalent del que avui coneixem com la regla dels signes de Descartes.
Poc es coneix de la seva vida, algunes fonts diuen que va néixer el 1769. Se sap que va estudiar a l'Acadèmia Ziyang, on va ser deixeble de polític i intel·lectual Ruan Yuan i del filòleg Qian Daxin i que va ser el principal col·laborador de Ruan Yuan en l'elaboració del diccionari biogràfic d'astrònoms matemàtics xinesos publicat el 1799. L'any anterior havia descobert un manuscrit de Li Ye del Yigu Yanduan, Desenvolupament per peces (1259) que estava perdut i l'havia editat amb un ampli comentari.

## Bibliografia

* Dun, Liu; Dauben, Joseph W. «China». A: Joseph Warren Dauben, Christof J. Scriba (eds.). Writing the History of Mathematics: Its Historical Development (en anglès). Birkhäuser, 2002, p. 297-306. ISBN 3-7643-6166-2.
* Elman, Benjamin A. A Cultural History of Modern Science in China (en anglès). Harvard University Press, 2006. ISBN 978-0-674-02306-2.
* Miao, Tian «The Early Stage of the Professionalization and Institutionalization of Mathematics in Late Nineteenth-Century China» (en anglès). Chinese Annals of History of Science and Technology, Vol. 2, Num. 1, 2018, pàg. 1-33. DOI: 10.3724/SP.J.1461.2018.01001. ISSN: 2096-4226.
* Pollet, Charlotte V. «The Influence of Qing Dynasty Editorial Work on the Modern Interpretation of Mathematical Sources: The Case of Li Rui's Edition of Li Ye's Mathematical Treatises» (en anglès). Science in Context, Vol. 27, Num. 3, 2014, pàg. 385-422. DOI: 10.1017/S026988971400012X. ISSN: 0269-8897.
* Pollet, Charlotte V. The Empty And The Full: Li Ye And The Way Of Mathematics (en anglès). World Scientific, 2020. ISBN 978-981-120-947-5.
* 萬生, 洪; 鈍, 劉 «汪萊, 李銳與乾嘉學派» (en xinès). 期 漢學研究 民, Vol. 10, Num. 1, 1982, pàg. 85-103.

## Enllaços externs

* O'Connor, John J.; Robertson, Edmund F. «Li Rui» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* ↑ 萬生 i 鈍, 1982, p. 85.
* ↑ Dun i Dauben, 2002, p. 302.
* ↑ Pollet, 2020, p. 7.
# Knox City (Missouri)

Knox City és una població dels Estats Units a l'estat de Missouri. Segons el cens del 2000 tenia 223 habitants.

## Demografia

Segons el cens del 2000, Knox City tenia 223 habitants, 115 habitatges, i 64 famílies. La densitat de població era de 410 habitants per km².
Dels 115 habitatges en un 20% hi vivien nens de menys de 18 anys, en un 45,2% hi vivien parelles casades, en un 6,1% dones solteres, i en un 44,3% no eren unitats familiars. En el 40,9% dels habitatges hi vivien persones soles el 24,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,94 i el nombre mitjà de persones que vivien en cada família era de 2,55.
Per edats la població es repartia de la següent manera: un 16,1% tenia menys de 18 anys, un 8,1% entre 18 i 24, un 19,3% entre 25 i 44, un 28,7% de 45 a 60 i un 27,8% 65 anys o més.
L'edat mediana era de 48 anys. Per cada 100 dones de 18 o més anys hi havia 87 homes.
La renda mediana per habitatge era de 18.417 $ i la renda mediana per família de 24.750 $. Els homes tenien una renda mediana de 25.625 $ mentre que les dones 16.458 $. La renda per capita de la població era de 10.696 $. Entorn del 8,5% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Knox City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Knox City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Neighbor-joining

El neighbour joining (unió de veïns) és un mètode d'elaboració d'arbres de dades filogenètiques i s'ha extret de la bioinformàtica.
Aquest mètode està basat sobre els mateixos principis que els mètodes d'anàlisi de grup (cluster analysis), com són el mètode UPGMA (que es basa sobre les distàncies genètiques per a construir un arbre filogenètic). L'única diferència amb el mètode de neighbour joining és que ell té en compte les diferències de velocitat d'evolució entre les diferents branques de l'arbre filogenètic. Aquest mètode proporciona un arbre no polaritzat.
Utilitzat generalment per als arbres de dades basats sobre l'ADN o les seqüències de proteïnes, l'algorisme requereix conèixer la distància entre cada parell de tàxons (per exemple espècies o seqüències) dins l'arbre.

## Bibliografia

* Saitou, N. i Nei., M. (1987). The neighbor-joining method: a new method for reconstructing phylogenetic trees. Mol. Biol. Evol. 4(4):406-425
# Félix Revuelta Fernández

Félix Revuelta Fernández (Burgos, 1947) és un empresari espanyol conegut per ser el fundador de l'empresa de dietètica que canvià el sector Naturhouse. El 2015 aquesta empresa tenia més de 2.000 franquícies obertes repartides en 22 països. És l'amo de l'hotel Healthouse Las Dunas de Estepona, pròxim a Marbella. També és president del club de futbol Unión Deportiva Logroñés i ha sigut president i co-fundador de Societat Civil Catalana, entitat lligada a la Fundació Joan Bosco, de la qual n'és patró. És un dels cent espanyols més rics a l'any de 2017.
Va néixer a Burgos i es crià a Logronyo. Als 18 anys complí el servei militar a Barcelona, lloc que li agradà tant que es quedà a viure allí durant uns cinquanta anys.
Des de 1973 estigué treballant. El 1986 creà l'empresa familiar Kiluva, que derivaria en els anys en Naturhouse. Es declara en contra de la independència de Catalunya, pel qual és membre fundador de Societat Civil Catalana, i també està en contra del model d'autonomies espanyol perquè considera que és un obstacle per a la unió d'Espanya. La caiguda de Banco Popular el convertí en un dels accionistes més negativament afectat. És patró de la Fundació Joan Boscà.

## Referències

* 1 2 3 Costa, Víctor. «Qui és el president de Naturhouse i padrí de Societat Civil Catalana?». El Nacional, 01-08-2017. [Consulta: 29 desembre 2023].
* 1 2 Silva, Adriano «Félix Revuelta, dueño de la franquicia Naturhouse, planea el salto a Estados Unidos». El mundo, 29-08-2015 [Consulta: 15 octubre 2017].
* ↑ «Presentació Fundació Joan Boscà». Presentació de la Fundació Joan Boscà, 1-2018. Arxivat de l'original el 2021-02-27 [Consulta: 1r setembre 2019]. Arxivat 2021-02-27 a Wayback Machine.
* ↑ «Félix Revuelta, el catalán riojano que saca a los españoles a las calles de Barcelona». El Español, 07-10-2017 [Consulta: 15 octubre 2017].
* ↑ Baquero, Carlos S. «Naturhouse traslada su sede de Barcelona a Madrid». El Mundo, 01-08-2017 [Consulta: 15 octubre 2017].
* ↑ Villaécija, Raquel «Félix Revuelta, tras trasladar la sede de Naturhouse a Madrid: "¿Por qué nos hacen elegir a los catalanes?"». El Mundo, 04-08-2017 [Consulta: 15 octubre 2017].
# La Russell

La Russell és una població dels Estats Units a l'estat de Missouri. Segons el cens del 2000 tenia 138 habitants.

## Demografia

Segons el cens del 2000, La Russell tenia 138 habitants, 51 habitatges, i 39 famílies. La densitat de població era de 156,7 habitants per km².
Dels 51 habitatges en un 33,3% hi vivien nens de menys de 18 anys, en un 60,8% hi vivien parelles casades, en un 11,8% dones solteres, i en un 23,5% no eren unitats familiars. En el 19,6% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,5% tenia menys de 18 anys, un 10,9% entre 18 i 24, un 29% entre 25 i 44, un 18,8% de 45 a 60 i un 13,8% 65 anys o més.
L'edat mediana era de 31 anys. Per cada 100 dones de 18 o més anys hi havia 108,3 homes.
La renda mediana per habitatge era de 28.000 $ i la renda mediana per família de 21.750 $. Els homes tenien una renda mediana de 28.750 $ mentre que les dones 12.000 $. La renda per capita de la població era de 10.451 $. Entorn del 27% de les famílies i el 26,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Russell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- La Russell». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Migradora dels cards

La migradora dels cards (Vanessa cardui) és una espècie de lepidòpter papilionoïdeu de la família dels nimfàlids (Nymphalidae) present als Països Catalans.

## Distribució

És una papallona migradora, que arriba a fer una migració anual de 10.000 quilòmetres entre l'anada i tornada. La distribució geogràfica és molt àmplia, està present a totes les zones temperades de tots els continents de la terra llevat de l'Antàrtida.
A Catalunya rarament sobreviu a l'hivern i anualment recolonitza el país durant la primavera amb exemplars provinents del sud de la península Ibèrica i nord d'Àfrica.

## Morfologia

Aquesta papallona té un cos pilós i robust. Du colors molt variats a les ales, amb taques taronges i blanques, marrons i negres. De les papallones comunes a Catalunya n'és una de les més boniques.

## Costums

Té un vol ràpid i precís. Quan fa fred, li agrada molt posar-se al sol amb les ales esteses a llocs assolellats.
El nom de la papallona dels cards prové del fet que llurs erugues mengen preferentment les fulles dels cards, cardines i altres asteràcies (Asteraceae). Les erugues de la papallona dels cards tenen el cos cobert de punxes, igual que les plantes on viuen.
El fet que molts tipus de cards siguin plantes ruderals que es troben a tot arreu, fa que aquestes papallones siguin molt comunes.

## Període de vol

A Catalunya els primers exemplars arriben a partir de març encara que és sobretot a l'abril quan la migració sol tenir un volum major. Aquests adults ponen els ous i la següent generació emergeix durant el maig i juny; aquests exemplars segueixen la seva migració cap al nord. Durant l'estiu és una espècie rara i es torna a deixar veure quan tornen al sud a mitjans d'agost i setembre. Aquests individus poden donar lloc a una altra generació que emergeix durant l'octubre i principis de novembre.

## Referències

* ↑ «Cercaterm | TERMCAT». [Consulta: 4 març 2025].
* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 26 gener 2014].
* ↑ «Museu de Ciències Naturals de Granollers - Vanessa cardui». [Consulta: 4 març 2025].
* ↑ Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.
* ↑ http://ichn.iec.cat/bages/hemeroteca/2011-03.pdf Arxivat 2014-08-08 a Wayback Machine.
* 1 2 «Migradora dels cards». Servei Meteorològic de Catalunya. Arxivat de l'original el 2014-08-08. [Consulta: 2 agost 2014].
* ↑ «Papallona dels cards - descripció i fotografia». Arxivat de l'original el 2008-12-02. [Consulta: 25 febrer 2009].
# Lake Annette

Lake Annette és una població dels Estats Units a l'estat de Missouri. Segons el cens del 2000 tenia 163 habitants.

## Demografia

Segons el cens del 2000, Lake Annette tenia 163 habitants, 83 habitatges, i 41 famílies. La densitat de població era de 393,3 habitants per km².
Dels 83 habitatges en un 18,1% hi vivien nens de menys de 18 anys, en un 38,6% hi vivien parelles casades, en un 6% dones solteres, i en un 49,4% no eren unitats familiars. En el 41% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,96 i el nombre mitjà de persones que vivien en cada família era de 2,64.
Per edats la població es repartia de la següent manera: un 17,2% tenia menys de 18 anys, un 6,7% entre 18 i 24, un 28,2% entre 25 i 44, un 35% de 45 a 60 i un 12,9% 65 anys o més.
L'edat mediana era de 44 anys. Per cada 100 dones de 18 o més anys hi havia 128,8 homes.
La renda mediana per habitatge era de 22.292 $ i la renda mediana per família de 35.417 $. Els homes tenien una renda mediana de 32.500 $ mentre que les dones 17.292 $. La renda per capita de la població era de 18.623 $. Entorn del 19,4% de les famílies i el 23,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Annette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Lake Annette». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Coalició de Dones d'Irlanda del Nord

Coalició de Dones d'Irlanda del Nord (anglès Northern Ireland Women Coalition, NIWC) és un partit polític no sectari d'Irlanda del Nord, fundat el 1996 per la professora catòlica Monica McWilliams i la treballadora social protestant Pearl Sagar, per tal de presentar-se a les Eleccions per al Fòrum d'Irlanda del Nord de 1996, en resposta a l'Acord de Belfast. Ambdues foren escollides, i reclamaren que l'acord inclogués demanar educació integrada d'ambdues comunitats i rebuig a tota violència sectària.
A les eleccions generals d'Irlanda del Nord de 1998 obtingueren dos escons (Mc Williams i Jane Morrice), i Sagar es presenta a eleccions al Parlament del Regne Unit de 2001, però no fou escollida. No es van pronunciar sobre la unitat d'Irlanda o romandre en el Regne Unit, i van aplegar membres procedents de l'APNI, del SDLP i fins i tot del Partit Unionista de l'Ulster. Però a les eleccions generals d'Irlanda del Nord de 2003 van perdre els dos representants i a les locals de 2005 van perdre el conseller de North Down. Finalment, l'11 de maig de 2006 es va dissoldre.

## Referències

* ↑ «Local Government Elections 2005». Arxivat de l'original el 2007-08-09. [Consulta: 20 desembre 2020].
* ↑ The Irish Times, 12 May 2006, "After 10 years, the party's over for Women's Coalition in North"
# Li Rui

    En aquest nom xinès, el cognom és Li.
Li Rui (xinès: 李锐) (Suzhou, 8 de desembre de 1768 - Suzhou, 30 de juny de 1817) va ser un matemàtic xinès. Li Rui va descobrir independentment una versió equivalent del que avui coneixem com la regla dels signes de Descartes.
Poc es coneix de la seva vida, algunes fonts diuen que va néixer el 1769. Se sap que va estudiar a l'Acadèmia Ziyang, on va ser deixeble de polític i intel·lectual Ruan Yuan i del filòleg Qian Daxin i que va ser el principal col·laborador de Ruan Yuan en l'elaboració del diccionari biogràfic d'astrònoms matemàtics xinesos publicat el 1799. L'any anterior havia descobert un manuscrit de Li Ye del Yigu Yanduan, Desenvolupament per peces (1259) que estava perdut i l'havia editat amb un ampli comentari.

## Referències

* ↑ 萬生 i 鈍, 1982, p. 85.
* ↑ Dun i Dauben, 2002, p. 302.
* ↑ Pollet, 2020, p. 7.

## Bibliografia

* Dun, Liu; Dauben, Joseph W. «China». A: Joseph Warren Dauben, Christof J. Scriba (eds.). Writing the History of Mathematics: Its Historical Development (en anglès). Birkhäuser, 2002, p. 297-306. ISBN 3-7643-6166-2.
* Elman, Benjamin A. A Cultural History of Modern Science in China (en anglès). Harvard University Press, 2006. ISBN 978-0-674-02306-2.
* Miao, Tian «The Early Stage of the Professionalization and Institutionalization of Mathematics in Late Nineteenth-Century China» (en anglès). Chinese Annals of History of Science and Technology, Vol. 2, Num. 1, 2018, pàg. 1-33. DOI: 10.3724/SP.J.1461.2018.01001. ISSN: 2096-4226.
* Pollet, Charlotte V. «The Influence of Qing Dynasty Editorial Work on the Modern Interpretation of Mathematical Sources: The Case of Li Rui's Edition of Li Ye's Mathematical Treatises» (en anglès). Science in Context, Vol. 27, Num. 3, 2014, pàg. 385-422. DOI: 10.1017/S026988971400012X. ISSN: 0269-8897.
* Pollet, Charlotte V. The Empty And The Full: Li Ye And The Way Of Mathematics (en anglès). World Scientific, 2020. ISBN 978-981-120-947-5.
* 萬生, 洪; 鈍, 劉 «汪萊, 李銳與乾嘉學派» (en xinès). 期 漢學研究 民, Vol. 10, Num. 1, 1982, pàg. 85-103.

## Enllaços externs

* O'Connor, John J.; Robertson, Edmund F. «Li Rui» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Luperca

Luperca és el nom de la lloba que segons la mitologia va alletar Ròmul i Rem, fundadors mitològics de Roma. La seva estàtua, coneguda com a Lloba Capitolina, es conserva als Museus Capitolins.
Segons el mite que expliquen Titus Livi i Dionisi d'Halicarnàs, la vestal Rea Sílvia es va unir amb el déu Mart i va donar a llum dos bessons, Ròmul i Rem. El rei Numítor, avi dels bessons, va ser enderrocat pel seu germà Amuli a Alba Longa, i per evitar que els néts, de grans, poguessin reclamar el tron usurpat, Amuli va ordenar que fossin llençats al Tíber en una cistella. Una lloba, Luperca, els va recollir als peus del Palatí, sota una figuera salvatge (Ficus Ruminalis) situada davant de l'entrada de la cova del Lupercal el santuari de Luperc. La lloba els va alimentar i protegir fins que un pastor, Faustulus, els va trobar i els va criar. D'adults, els dos germans van tornar al lloc on van ser abandonats i van fundar la ciutat de Roma.
En honor del llop es va instituir la festa romana de la Lupercàlia el 15 de febrer, dedicada a Luperc, que oficiaven uns sacerdots anomenats luperci al davant de la cova del Lupercal.
Modernament es va suposar que Luperca va ser en realitat una prostituta que es va cuidar dels dos infants (les prostitutes també eren anomenades despectivament «llobes»).

## Referències

* 1 2 «Luperca». Gran Enciclopèdia Catalana. Barcelona: Grup Enciclopèdia Catalana.
* ↑ Titus Livi. Ab Urbe Condita, I, 4, 6
* ↑ Dionisi d'Halicarnàs. Antiguitats romanes, I, 76-85
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 335. ISBN 9788496061972.
# Erma (Nova Jersey)

Erma és una concentració de població designada pel cens dels Estats Units a l'estat de Nova Jersey. Segons el cens del 2000 tenia 2.088 habitants.

## Demografia

Segons el cens del 2000, Erma tenia 2.088 habitants, 751 habitatges, i 561 famílies. La densitat de població era de 240,7 habitants/km².
Dels 751 habitatges en un 38,9% hi vivien nens de menys de 18 anys, en un 60,7% hi vivien parelles casades, en un 10,3% dones solteres, i en un 25,2% no eren unitats familiars. En el 20,8% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,24.
Per edats la població es repartia de la següent manera: un 28,4% tenia menys de 18 anys, un 7,3% entre 18 i 24, un 27,9% entre 25 i 44, un 24,1% de 45 a 60 i un 12,3% 65 anys o més.
L'edat mediana era de 38 anys. Per cada 100 dones de 18 o més anys hi havia 89,6 homes.
La renda mediana per habitatge era de 64.261 $ i la renda mediana per família de 69.063 $. Els homes tenien una renda mediana de 45.694 $ mentre que les dones 21.923 $. La renda per capita de la població era de 20.765 $. Aproximadament l'1,8% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Erma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Erma». American Fact Finder. Oficina del Cens dels Estats Units, 12-01-2010.
# Leslie (Missouri)

Leslie és una població dels Estats Units a l'estat de Missouri. Segons el cens del 2000 tenia 87 habitants.

## Demografia

Segons el cens del 2000, Leslie tenia 87 habitants, 35 habitatges, i 19 famílies. La densitat de població era de 209,9 habitants per km².
Dels 35 habitatges en un 31,4% hi vivien nens de menys de 18 anys, en un 34,3% hi vivien parelles casades, en un 8,6% dones solteres, i en un 42,9% no eren unitats familiars. En el 37,1% dels habitatges hi vivien persones soles el 22,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,9% tenia menys de 18 anys, un 11,5% entre 18 i 24, un 27,6% entre 25 i 44, un 20,7% de 45 a 60 i un 10,3% 65 anys o més.
L'edat mediana era de 36 anys. Per cada 100 dones de 18 o més anys hi havia 103,3 homes.
La renda mediana per habitatge era de 29.250 $ i la renda mediana per família de 36.250 $. Els homes tenien una renda mediana de 25.500 $ mentre que les dones 17.917 $. La renda per capita de la població era de 13.140 $. Entorn del 15,8% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leslie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Leslie». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].